## Marisa Monte interpreta en Les Arts ‘Os maiores sucessos’ de la seua carrera

*** Guanyadora de quatre Grammy llatins i amb 15 milions de discos venuts, és considerada com la gran artista brasilera de la seua generació
* Marisa Monte inclou València en la seua gran gira europea, en la qual repassa grans èxits com *Ainda bem, Já sei namorar* i *Amor I love you***

El Palau de les Arts Reina Sofia rep la gran estrela de la música brasilera Marisa Monte, que oferix una única actuació el 25 d’octubre en l’Auditori (19.30 hores) amb *Os maiores successos* de la seua carrera.

Marisa Monte es troba immersa en un intens *tour* per les principals ciutats europees, entre les quals ha inclòs València, amb un programa que repassarà alguns dels seus èxits més importants com Ainda bem, Já sei namorar i Amor I love you, entre altres.

‘Les Arts és Altres Músiques’, després de les seues anteriors incursions en el *jazz*, el fado, o el cabaret, s’obri esta temporada a la música brasilera de la mà d’una de les seues artistes amb més projecció internacional.

Amb més de 15 milions de discos venuts i quatre Grammy llatins, Marisa Montes és considerada com una de les icones de la música brasilera. En la seua llarga trajectòria artística, amb més de trenta anys sobre els escenaris, ha col·laborat amb figures de renom com Gilberto Gil, Caetano Veloso, Carlinhos Brown, Nando Reis i Jorge Drexler.

Versàtil i innovadora, les cançons i composicions de l’artista de Rio de Janeiro arrepleguen la influència de la música tradicional del seu país natal: la samba, el *baião* i la *bossa nova*, que fusiona amb altres gèneres com el *soul* i el pop i el jazz.

Fecha: 22/10/2024